Actualització dades COVID a Carcaixent
29 de abril de 2021

Carcaixent

Com cada dijous, hui ha tingut lloc la reunió setmanal que organitza el Departament de Salut de la Ribera i en la que s’han actualitzat les dades de cada municipi de la comarca. Tot i la provisionalitat de les dades, a Carcaixent a data de 28 de març s’han detectat 15 casos actius, el que situa la incidència en 74,37 casos per 100.000 habitants.

Estes xifres evidencien un empitjorament de la incidència a la localitat. En dos setmanes, els casos actius per al període de 14 dies s’han multiplicat per 5, en passar de 3 el dia 14 d’abril a 15 el dia 28. D’esta manera la incidència se situa en 74,37 casos per 100.000 habitants, quan el dia 14 era de 14,87.

Ara que ja han començat a flexibilitzar-se les mesures en matèria d’horaris, reunions i actes, i mentre no hi haja un alt percentatge de població vacunada, és més important que mai continuar amb les bones pràctiques sanitàries per evitar els contagis. Tant des del Departament de Salut com des de l’Ajuntament de Carcaixent han recordat que depèn del comportament individual que les xifres de contagis no es disparen. D’igual manera, s’anima a tota la població que siga citada a vacunar-se acudisca a la cita, ja que és fonamental per aconseguir acabar amb el virus.